title: Padomes Lēmums 2005/846/KĀDP ( 2005. gada 29. novembris ), ar ko īsteno Kopējo nostāju 2005/440/KĀDP par ierobežojošiem pasākumiem pret Kongo Demokrātisko Republiku

text:
               30.11.2005

               LV

               Eiropas Savienības Oficiālais Vēstnesis

               L 314/35

      PADOMES LĒMUMS 2005/846/KĀDP
   (2005. gada 29. novembris),
   ar ko īsteno Kopējo nostāju 2005/440/KĀDP par ierobežojošiem pasākumiem pret Kongo Demokrātisko Republiku
   EIROPAS SAVIENĪBAS PADOME,
   ņemot vērā Padomes Kopējo nostāju 2005/440/KĀDP (2005. gada 13. jūnijs) (1) un jo īpaši tās 6. pantu saistībā ar Līguma par Eiropas Savienību 23. panta 2. punktu,
   tā kā:

               (1)

               Komiteja, kas izveidota saskaņā ar Apvienoto Nāciju Organizācijas Drošības padomes Rezolūciju 1533 (2004), 2005. gada 1. novembrī apstiprināja fizisku personu un vienību sarakstu, uz kurām attiecas ANO Drošības padomes Rezolūcijas 1596 (2005) 13. un 15. punktā noteiktie pasākumi attiecībā uz Kongo Demokrātisko Republiku.

               (2)

               Attiecīgi būtu jāpapildina pielikums Kopējai nostājai 2005/440/KĀDP,

         IR PIEŅĒMUSI ŠO LĒMUMU.
   1. pants
   Šā lēmuma pielikumā iekļauto personu un vienību sarakstu iekļauj Kopējās nostājas 2005/440/KĀDP pielikumā.
   2. pants
   Šis lēmums stājas spēkā tā pieņemšanas dienā.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 29. novembrī

            Padomes vārdā —

            priekšsēdētājs

         A. JOHNSON

      (1)  OV L 152, 15.6.2005., 22. lpp.

      PIELIKUMS
      1. pantā minēto personu un vienību saraksts

                  1)

                  Uzvārds, vārds: BWAMBALE, Frank Kakolele

                  Citā vārdā: Frank Kakorere, Frank Kakorere Bwambale

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība:
                  Cita informācija: Bijušais Kongo demokrātijas apvienības – atbrīvošanas kustības (RCD-ML) līderis ar politisku ietekmi, komandē un kontrolē RCD-ML spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, atbildīgs par ieroču kontrabandu, pārkāpjot ieroču embargo.

                  2)

                  Uzvārds, vārds: KAKWAVU BUKANDE, Jérôme

                  Citā vārdā: Jérôme Kakwavu

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Pazīstams kā “Komandants Jérôme”. Bijušais Kongojiešu tautas armijas spēku (UCD/FAPC) vadītājs. FAPC nelegālo robežpunktu kontrole starp Ugandu un Kongo Demokrātisko Republiku – galvenais ieroču plūsmas tranzīta ceļš. Kā FAPC vadītājam viņam ir politiska ietekme, un viņš komandē un kontrolē FAPC spēku darbību, kuri iesaistīti ieroču kontrabandā un tātad – ieroču embargo pārkāpšanā. 2004. gada decembrī viņam piešķirta Kongo Demokrātiskās Republikas bruņoto spēku ģenerāļa pakāpe.

                  3)

                  Uzvārds, vārds: KATANGA, Germain

                  Citā vārdā:
                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Mājas arestā Kinšasā kopš 2005. gada marta par Kongo Patriotiskās pretošanās frontes (FRPI) līdzdalību cilvēktiesību pārkāpumos. FRPI vadītājs. 2004. gada decembrī iecelts par Kongo Demokrātiskās Republikas bruņoto spēku ģenerāli. Iesaistīts ieroču transportēšanā, pārkāpjot ieroču embargo.

                  4)

                  Uzvārds, vārds: LUBANGA, Thomas

                  Citā vārdā:
                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts): Ituri

                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Arestēts 2005. gada martā Kinšasā par Kongojiešu patriotu savienības – Luanga (UPC/L) līdzdalību cilvēktiesību pārkāpumos. UPC/L vadītājs, kas ir viena no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo.

                  5)

                  Uzvārds, vārds: MANDRO, Khawa Panga

                  Citā vārdā: Kawa Panga, Kawa Panga Mandro, Kawa Mandro, Yves Andoul Karim

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums: 20.8.73.
                  Dzimšanas vieta (pilsēta, valsts): Bunia

                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Pazīstams kā “Virsaitis Kahwa”, “Kawa”. Bijušais vadītājs Kongo vienotības un integritātes saglabāšanas grupai (PUSIC), viena no Rezolūcijas 1493 (2003) 20. punktā minētajām bruņotajām grupām un bandām, kas iesaistīta ieroču kontrabandā, pārkāpjot ieroču embargo. Kopš 04/05 apcietinājumā Bunia par Ituri miera procesa sabotāžu.

                  6)

                  Uzvārds, vārds: MPANO, Douglas

                  Citā vārdā:
                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Darbojas Gomā. Compagnie Aérienne des Grands Lacs (Lielo ezeru gaisa spēku vienības) un Great Lakes Business Company (Lielo ezeru uzņēmējsabiedrības) vadītājs, kuru lidmašīnas izmantoja, lai sniegtu atbalstu Rezolūcijas 1493 (2003) 20. punktā minētajām bruņotajām grupām un bandām. Atbildīgs arī par informācijas slēpšanu attiecībā uz lidojumiem un kravām, acīmredzami ar mērķi ļaut pārkāpt ieroču embargo.

                  7)

                  Uzvārds, vārds: MUDACUMURA, Sylvestre

                  Citā vārdā:
                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: ruandietis
                  Cita informācija: Pazīstams kā “Radja”, “Mupenzi Bernard”, “Ģenerālmajors Mupenzi”. Ruandas Atbrīvošanas spēku (FDLR) personāla komandieris uz zemes ar politisku ietekmi, komandē un kontrolē FDLR spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo.

                  8)

                  Uzvārds, vārds: MURWANASHY-AKA, Dr Ignace

                  Citā vārdā: Ignace

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: ruandietis
                  Cita informācija: Dzīvo Vācijā. Ruandas Atbrīvošanas spēku (FDLR) vadītājs ar politisku ietekmi, komandē un kontrolē FDLR spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo.

                  9)

                  Uzvārds, vārds: MUTEBUTSI, Jules

                  Citā vārdā: Jules Mutebusi, Jules Mutebuzi

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts): South Kivu

                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis (no Kivu dienvidiem)
                  Cita informācija: Patlaban aizturēts Ruandā. Pazīstams kā “Pulkvedis Mutebutsi”. Bijušais Kongo Demokrātiskās Republikas bruņoto spēku 10. militārā reģiona komandiera vietnieks 2004. gada aprīlī, atlaists par disciplīnas pārkāpumiem un apvienojies ar citiem bijušā Kongo demokrātijas apvienības – Goma (RCD-G) renegātu elementiem, lai 2004. gada maijā ar spēku ieņemtu Bukavu pilsētu. Iesaistīts ieroču saņemšanā ārpus Kongo Demokrātiskās Republikas bruņoto spēku struktūrām un piegāžu nodrošināšanā Rezolūcijas 1493 (2003) 20. punktā minētajām bruņotajām grupām un bandām, pārkāpjot ieroču embargo.

                  10)

                  Uzvārds, vārds: NGUDJOLO, Matthieu

                  Citā vārdā: Cui Ngudjolo

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība:
                  Cita informācija: “Pulkvedis” vai “Ģenerālis”. Nacionālistu un integracionistu frontes (FNI) štāba priekšnieks un bijušais Kongo patriotiskās pretošanās frontes (FRPI) štāba priekšnieks ar politisku ietekmi, komandē un kontrolē FRPI spēkus, vienu no Rezolūcijas 1493 (2003) 20. punktā minētajām bruņotajām grupām un bandām, atbildīgs par ieroču kontrabandu, pārkāpjot ieroču embargo. 2003. gada oktobrī Bunia viņu arestēja ANO Novērošanas misija Kongo Demokrātiskajā Republikā.

                  11)

                  Uzvārds, vārds: NJABU, Floribert Ngabu

                  Citā vārdā: Floribert Njabu, Floribert Ndjabu, Floribert Ngabu Ndjabu

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība:
                  Cita informācija: Apcietināts un tiek turēts mājas arestā Kinšasā kopš 2005. gada marta par Nacionālistu un integracionistu frontes (FNI) līdzdalību cilvēktiesību pārkāpumos. Vadītājs FNI, vienai no Rezolūcijas 1493 (2003) 20. punktā minētajām bruņotām grupām un bandām, kas iesaistītas ieroču kontrabandā, pārkāpjot ieroču embargo.

                  12)

                  Uzvārds, vārds: NKUNDA, Laurent

                  Citā vārdā: Laurent Nkunda Bwatare, Laurent Nkundabatware, Laurent Nkunda Mahoro Batware

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums: 6.2.1967.
                  Dzimšanas vieta (pilsēta, valsts): Kivu ziemeļos/Rutshuru

                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Patreizējā atrašanās vieta nav zināma. Redzēts Ruandā un Gomā. Pazīstams kā “Ģenerālis Nkunda”. Bijušais Kongo demokrātijas apvienības – Goma (RCD-G) ģenerālis. Apvienojis spēkus ar citiem bijušā RCD-G renegātu elementiem, lai 2004. gada maijā ieņemtu Bukavu pilsētu ar spēku. Iesaistīts ieroču saņemšanā ārpus Kongo Demokrātiskās Republikas bruņoto spēku struktūrām, pārkāpjot ieroču embargo.

                  13)

                  Uzvārds, vārds: NYAKUNI, James

                  Citā vārdā:
                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: ugandietis
                  Cita informācija: Tirdzniecības sakari ar komandantu Jerome, jo īpaši kontrabanda pār Kongo Demokrātiskās Republikas un Ugandas robežu, tostarp aizdomas par ieroču un kara materiālu kontrabandu nepārbaudītās kravas automašīnās. Ieroču embargo pārkāpumi un atbalsts Rezolūcijas 1493 (2003) 20. punktā minētajām bruņotajām grupām un bandām, tostarp finansiāls atbalsts, kas dod tām iespēju veikt militāru darbību.

                  14)

                  Uzvārds, vārds: OZIA MAZIO, Dieudonné

                  Citā vārdā: Ozia Mazio

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums: 6.6.49.
                  Dzimšanas vieta (pilsēta, valsts): Ariwara, Kongo Demokrātiskā Republika
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Pazīstams kā “Omari”, “misters Omari”. Kongo uzņēmumu federācijas (FEC) prezidents Aru teritorijā. Kopīgas finanšu shēmas ar komandantu Jerome un Kongojiešu tautas armijas spēkiem (FAPC) un kontrabanda pār Kongo Demokrātiskās Republikas un Ugandas robežu, nodrošinot komandantam Jerome un viņa spēkiem apgādi un naudu. Ieroču embargo pārkāpumi, tostarp atbalsts Rezolūcijas 1493 (2003) 20. punktā minētajām bruņotajām grupām un bandām.

                  15)

                  Uzvārds, vārds: TAGANDA, Bosco

                  Citā vārdā: Bosco Ntaganda, Bosco Ntagenda

                  Dzimums:
                  Amats, pienākumi:
                  Adrese (nama numurs, ielas nosaukums, pasta indekss, pilsēta, valsts):
                  Dzimšanas datums:
                  Dzimšanas vieta (pilsēta, valsts):
                  Pases vai identifikācijas apliecības numurs (tostarp izdevēja valsts un izdošanas datums un vieta):
                  Valstspiederība: kongojietis
                  Cita informācija: Pazīstams kā “Terminators”, “Majors”. Kongojiešu patriotu savienības – Luanga (UPC/L) militārais komandieris ar politisku ietekmi, komandē un kontrolē UPC/L spēku darbību, vienu no Rezolūcijas 1493 (2003) 20. punktā minētajām bruņotajām grupām un bandām, kas iesaistītas ieroču kontrabandā, pārkāpjot ieroču embargo. 2004. gada decembrī viņam piešķīra Kongo Demokrātiskās Republikas bruņoto spēku ģenerāļa pakāpi, taču viņš atteicās pieņemt paaugstinājumu un palika ārpus Kongo Demokrātiskās Republikas bruņotajiem spēkiem.

                  16)

                  Uzvārds, vārds: TOUS POUR LA PAIX ET LE DEVELOPPMENT (NGO) (VISI MIERAM UN ATTĪSTĪBAI (NVO))
                  Citā vārdā: TPD

                  Adrese (nama numurs, ielas nosaukums, pasta indekss, pilsēta, valsts): Goma, Kivu ziemeļos
                  Reģistrācijas vieta (pilsēta, valsts):
                  Reģistrācijas datums:
                  Reģistrācijas numurs:
                  Galvenā darbības vieta:
                  Cita informācija: Iesaistīta ieroču embargo pārkāpumos, sniedzot atbalstu Kongo demokrātijas apvienībai – Goma (RCD-G), jo īpaši piegādājot kravas automobiļus ieroču un karaspēka transportam, kā arī pārvadājot ieročus izdalīšanai Masisi un Rutshuru iedzīvotāju daļām Kivu ziemeļos 2005. gada sākumā.


title: Padomes Lēmums (ES) 2017/883 (2017. gada 11. maijs) par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 12 02 01)

text:
                  24.5.2017

                  LV

                  Eiropas Savienības Oficiālais Vēstnesis

                  L 135/18

            PADOMES LĒMUMS (ES) 2017/883
      (2017. gada 11. maijs)
      par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma 31. protokolā par sadarbību īpašās jomās, kas nav četras pamatbrīvības (budžeta pozīcija 12 02 01)
      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
      ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
      ņemot vērā Eiropas Komisijas priekšlikumu,
      tā kā:

                  (1)

                  Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                  (2)

                  Saskaņā ar EEZ līguma 98. pantu EEZ Apvienotā komiteja cita starpā var lemt par EEZ līguma 31. protokola grozīšanu.

                  (3)

                  EEZ līguma 31. protokolā ietverti noteikumi par sadarbību īpašās jomās, kas nav četras pamatbrīvības.

                  (4)

                  Ir lietderīgi turpināt EEZ līguma Līgumslēdzēju Pušu sadarbību attiecībā uz Savienības darbībām, ko finansē no Eiropas Savienības vispārējā budžeta, attiecībā uz finanšu pakalpojumiem.

                  (5)

                  Tāpēc EEZ līguma 31. protokols būtu jāgroza, lai šo paplašināto sadarbību īstenotu no 2017. gada 1. janvāra.

                  (6)

                  Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kura Savienības vārdā jāieņem EEZ Apvienotajā komitejā attiecībā uz ierosināto grozījumu EEZ līguma 31. protokolā par sadarbību īpašās jomās, kas nav četras pamatbrīvības, pamatā ir EEZ Apvienotās komitejas lēmuma projekts, kurš pievienots šim lēmumam.
      2. pants
      Šis lēmums stājas spēkā tā pieņemšanas dienā.

         Briselē, 2017. gada 11. maijā

               Padomes vārdā –

               priekšsēdētājs

            R. GALDES

         (1)  OV L 305, 30.11.1994., 6. lpp.

         (2)  OV L 1, 3.1.1994., 3. lpp.

         PROJEKTS
         EEZ APVIENOTĀS KOMITEJAS LĒMUMS Nr. …/2017
         (… gada …),
         ar ko groza EEZ līguma 31. protokolu par sadarbību īpašās jomās, kas navčetras pamatbrīvības
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
         tā kā:

                     (1)

                     Ir lietderīgi turpināt EEZ līguma Līgumslēdzēju Pušu sadarbību attiecībā uz Savienības darbībām, ko finansē no Eiropas Savienības vispārējā budžeta, attiecībā uz finanšu pakalpojumu vienotā tirgus īstenošanu un attīstību.

                     (2)

                     Tāpēc EEZ līguma 31. protokols būtu jāgroza, lai šo paplašināto sadarbību īstenotu no 2017. gada 1. janvāra,

               IR PIEŅĒMUSI ŠO LĒMUMU.
         1. pants
         EEZ līguma 31. protokola 7. panta 11. punktā vārdus “2016. finanšu gads” aizstāj ar vārdiem “2016. un 2017. finanšu gads”.
         2. pants
         Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (*1).
         To piemēro no 2017. gada 1. janvāra.
         3. pants
         Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

            Briselē,

                  EEZ Apvienotās komitejas vārdā –

                  priekšsēdētājs

                  EEZ Apvienotās komitejas sekretāri

            (*1)  [Konstitucionālās prasības nav norādītas.] [Konstitucionālās prasības ir norādītas.]


title: 2008/773/EK: Komisijas Lēmums ( 2008. gada 2. oktobris ) par Kopienas finansiālo ieguldījumu 2008. gadam izmēģinājuma projektā veselības nozares speciālistu jomā

text:
               3.10.2008

               LV

               Eiropas Savienības Oficiālais Vēstnesis

               L 264/7

      KOMISIJAS LĒMUMS

   (2008. gada 2. oktobris)
   par Kopienas finansiālo ieguldījumu 2008. gadam izmēģinājuma projektā veselības nozares speciālistu jomā
   (2008/773/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 49. panta 6. punkta a) apakšpunktu un 75. pantu,
   ņemot vērā 2002. gada 23. decembra Regulu (EK, Euratom) Nr. 2342/2002 (2), ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, un jo īpaši tās 90. pantu,
   ņemot vērā Padomes 1980. gada 21. janvāra Direktīvu 80/154/EEK par vecmāšu diplomu, sertifikātu un citu kvalifikāciju apliecinošu dokumentu savstarpēju atzīšanu, tostarp par pasākumiem, kas palīdz sekmīgi īstenot tiesības veikt uzņēmējdarbību un brīvību sniegt pakalpojumus (3), un tās turpmākos grozījumus,
   ņemot vērā Eiropas Parlamenta un Padomes 2005. gada 7. septembra Direktīvu 2005/36/EK par profesionālo kvalifikāciju atzīšanu (4),
   tā kā:

               (1)

               Eiropas Savienības vispārējā budžetā – 2008. finanšu gadam ir ietverta budžeta pozīcija 04 04 11 “Izmēģinājuma projekts – Jaunā nodarbinātības situācija veselības aprūpes sektorā: paraugprakse veselības aprūpes darbinieku profesionālās apmācības uzlabošanai, kā arī kvalifikācijas un atalgojuma paaugstināšanai”.

               (2)

               Finanšu regulas 49. panta 6. punkta a) apakšpunktā paredzēts, ka apropriācijas eksperimentālām izmēģinājuma programmām, kas paredzētas, lai pārbaudītu kādas darbības īstenošanas iespējas un lietderību, var īstenot bez pamatakta, ja darbības, kuru finansēšanai tās paredzētas, ir Kopienas vai Eiropas Savienības kompetencē, un atbilstīgās saistību apropriācijas iekļauj budžetā ne vairāk kā diviem finanšu gadiem pēc kārtas.

               (3)

               Saskaņā ar Regulas (EK, Euratom) Nr. 1605/2002 75. pantu un 90. pantu Regulā (EK, Euratom) Nr. 2342/2002 pirms izdevumu saistību uzņemšanās pieņem finansēšanas lēmumu, kurā nosaka būtiskus elementus darbībai, kas saistīta ar izdevumiem no budžeta.

               (4)

               Ar šo darbību atbalstīs Eiropas Komisijas zaļo grāmatu par ES darbaspēku veselības jomā, ko plānots publicēt 2008. gada otrajā pusē,

         IR NOLĒMUSI ŠĀDI.
   1. pants
   Pielikumā minētais izmēģinājuma projekts ir apstiprināts, un to finansē no Eiropas Kopienu 2008. gada budžeta pozīcijas 04 04 11, nepārsniedzot summu EUR 1 000 000.
   Par tā īstenošanu atbild Veselības un patērētāju ĢD ģenerāldirektors.

      Briselē, 2008. gada 2. oktobrī

            Komisijas vārdā —

            Komisijas locekle

         Androulla VASSILIOU

      (1)  OV L 248, 16.9.2002., 1. lpp.

      (2)  OV L 357, 31.12.2002., 1. lpp.

      (3)  OV L 33, 11.2.1980., 1. lpp.

      (4)  OV L 255, 30.9.2005., 22. lpp.

      PIELIKUMS
      Joma: veselības nozares speciālisti.
      Juridiskais pamats: Padomes Regulas (EK, Euratom) Nr. 1605/2000 49. panta 6. punkta a) apakšpunkts un 75. pants.
      Izmēģinājuma projekts saskaņā ar budžeta pozīciju: 04 04 11.
      Politikas mērķi: Budžeta lēmējinstitūcija pieprasa Komisijai atbilstoši budžeta pozīcijai 04 04 11 pieejamās apropriācijas izmantot to iniciatīvu finansēšanai, kas atbalsta jauno nodarbinātības situāciju veselības aprūpes sektorā, jo īpaši attiecībā uz profesionālo kvalifikāciju un pienākumiem, ko veic veselības aprūpes darbinieki, palīgi veselības aprūpē un zemākas kvalifikācijas medmāsas. Pasākumi ir šādi:
      faktoru un politikas analīze, lai labāk ņemtu vērā vajadzību veikt pasākumus, kas ilgtermiņā palielinātu pieejamību un uzlabotu veselības aprūpes jomas personāla kvalifikāciju,
      politikas un paraugprakses apmaiņas veicināšana, lai ņemtu vērā to, ka aprūpes izmantošana palielinās demogrāfisku izmaiņu dēļ,
      finansējums iniciatīvām, kuru mērķis ir pētīt pārrobežu ietekmi uz veselības aprūpes pakalpojumiem,
      uzmanības vēršana uz dažādo atalgojuma līmeņu ietekmi, kas varētu rasties šajā sakarā, izpēte, tikšanās ar ekspertiem un informācijas kampaņa. Turklāt jārod risinājums, lai saglabātu aprūpes līmeni valsts veselības aprūpes sistēmās.
      Projekta uzdevumi ir saskaņā ar Komisijas plānoto zaļo grāmatu par ES darbaspēku veselības aprūpes jomā, ar ko sāks sīki izskatīt plānošanu un pieejamību attiecībā uz veselības aprūpes darbaspēku un ietekmi, ko rada veselības aprūpes jomā strādājošo mobilitāte dalībvalstīs un ES.
      Apropriācijas 2008. gadam: Budžeta pozīcija 04 04 11 “Izmēģinājuma projekts – Jaunā nodarbinātības situācija veselības aprūpes sektorā: paraugprakse veselības aprūpes darbinieku profesionālās apmācības uzlabošanai, kā arī kvalifikācijas un atalgojuma paaugstināšanai.” EUR 1 000 000.
      Paredzēto īpašo darbību skaits: 4.
      Pirmā darbība būs ieguldījums ne vairāk kā EUR 100 000 pētījumā “Veselības aprūpes pakalpojumi, nozares un līdzekļi Eiropā – pašreizējās situācijas, iespēju, problēmu un sociālās un ekonomiskās ietekmes novērtējums”, ko sāka Uzņēmējdarbības un rūpniecības ĢD sadarbībā ar Veselības un patērētāju ĢD. Darbību īsteno, izmantojot atklātu uzaicinājumu piedalīties konkursā. Atlases procedūru plāno pabeigt 2008. gada septembrī.
      Otrā darbība būs tiešs piešķīrums ne vairāk kā EUR 400 000 un 80 % PVO observatorijai semināru rīkošanai par paraugprakses apmaiņu attiecībā uz politiku veselības aprūpes darbaspēka uzturēšanai vai saglabāšanai. Kā paredzēts 168. panta 1. punkta f) apsvērumā Finanšu regulas īstenošanas kārtībā, piešķīrumu piešķirs bez uzaicinājuma iesniegt priekšlikumu šīs darbības īpatnību un PVO specializācijas augstā līmeņa dēļ.
      Trešā darbība būs piešķīrums ne vairāk kā EUR 300 000 un 60 % ESAO pētījumam, kurā novērtēs medmāsu darba apstākļus un politikas virzienus, lai veicinātu medmāsu darbaspēka efektīvāku vadību. Kā paredzēts 168. panta 1. punkta f) apsvērumā Finanšu regulas īstenošanas kārtībā, piešķīrumu piešķirs bez uzaicinājuma iesniegt priekšlikumu šīs darbības īpatnību un ESAO specializācijas augstā līmeņa dēļ.
      Ceturtā darbība būs semināra rīkošana Briselē 2008. gada decembrī, kam piešķirs ne vairāk kā EUR 200 000. Semināru finansēs, izmantojot dažādus līgumus, pēc tam, kad būs publicēta zaļā grāmata par ES darbaspēku veselības aprūpes jomā, lai uzsāktu informācijas kampaņu, sekmētu debates un veicinātu atbalstu ar mērķi noteikt paraugpraksi.


title: Padomes Lēmums (ES) 2016/1124 (2016. gada 24. jūnijs) par nostāju, kas dalībvalstīm Eiropas Savienības vārdā jāieņem Eirokontroles Pastāvīgajā komisijā attiecībā uz lēmumiem, kuri jāpieņem par centralizētajiem pakalpojumiem

text:
               12.7.2016

               LV

               Eiropas Savienības Oficiālais Vēstnesis

               L 187/13

         PADOMES LĒMUMS (ES) 2016/1124
   (2016. gada 24. jūnijs)
   par nostāju, kas dalībvalstīm Eiropas Savienības vārdā jāieņem Eirokontroles Pastāvīgajā komisijā attiecībā uz lēmumiem, kuri jāpieņem par centralizētajiem pakalpojumiem
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Padomes Lēmumu (ES) 2015/2394 (1) tika noteikta Savienības nostāja attiecībā uz lēmumu par centralizētajiem pakalpojumiem, ko bija plānots pieņemt Eirokontroles Pastāvīgajā komisijā (“Pastāvīgā komisija”) 2015. gada 9. decembrī. Minētā lēmuma par centralizētajiem pakalpojumiem mērķis bija ļaut Eirokontrolei izstrādāt finansēšanas un iepirkuma kārtību un tehniskās specifikācijas nolūkā laicīgi ieviest jaunus Eiropas gaisa/zemes datu komunikācijas pakalpojumus (EAGDCS).

               (2)

               Nostāja, kas noteikta Lēmumā (ES) 2015/2394, bija tāda, ka Pastāvīgajai komisijai lēmums par centralizētajiem pakalpojumiem bija jāatliek, jo Savienības rīcībā nebija pietiekamas informācijas, kas ļautu izvērtēt minēto lēmumu par centralizētajiem pakalpojumiem pēc būtības, un tāpēc, ka tas būtu varējis ietekmēt Eirokontroles turpmāko darbību, kaitējot Savienības darbībai minētajā jomā.

               (3)

               Sakarā ar Savienības nostāju, kas izklāstīta Lēmumā (ES) 2015/2394, Pastāvīgā komisija 2015. gada 9. decembrī lēmumu par EAGDCS nepieņēma un lūdza Eirokontroles aģentūru turpināt darbu pie pārskatītā priekšlikuma, cieši sadarbojoties ar nozares ieinteresētajām personām, un sniegt EAGDCS ekonomisko izmaksu novērtējumu.

               (4)

               Eirokontroles aģentūra un nozares ieinteresētās personas 2016. gada 9. februārī iesniedza pārskatītu un kopīgi atbalstītu priekšlikumu par EAGDCS, un Eirokontroles aģentūra ar esošās priekšizpētes palīdzību nodrošināja ekonomisko izmaksu novērtējuma pilnīgu pieejamību.

               (5)

               Eirokontroles aģentūra 2016. gada 6. aprīlī ierosināja Pastāvīgajai komisijai pieņemt lēmumu, pamatojoties uz priekšlikumu par EAGDCS, izmantojot rakstisko procedūru.

               (6)

               Minētais lēmums attiecas uz EAGDCS izveidi. Tam ir juridiskas sekas, jo tas reglamentē jomas, uz kurām attiecas Savienības tiesības, un atkarībā no satura tam var būt konkrēta ietekme uz minētajām jomām. Lēmums var ietekmēt ieguvumus, kas izriet no tehniskā darba pie datu pārraides pakalpojumiem, ko veic kopuzņēmums SESAR, un palielināt neatbilstības risku sertifikācijas un pārraudzības jomā, ņemot vērā Eiropas Aviācijas drošības aģentūras (EASA) lomu šajā jomā, un tādējādi risku, ka varētu tikt nelietderīgi iztērēti līdzekļi, ko veido maršruta maksājumi un Savienības atbalsts, kā arī ietekmēt to attiecīgo ieviešanas pasākumu izmaksu efektivitāti, kas Savienībai jāveic saistībā ar SESAR projektu.

               (7)

               Ņemot vērā priekšrocības, ko varētu sniegt tehnisko risinājumu, piemēram, demonstrējuma projekta izveide, lēmums par labu attiecīgajai sadarbībai principā būtu jāatbalsta. Tomēr lēmumā būtu jāietver nosacījumi, kas nodrošina Savienības interešu aizsardzību iepriekš minētajos punktos.

               (8)

               Tāpēc ir lietderīgi noteikt nostāju, kas dalībvalstīm Savienības vārdā ir jāieņem Pastāvīgajā komisijā attiecībā uz lēmumiem par centralizētajiem pakalpojumiem, kuri ir jāpieņem minētajai komisijai,

         IR PIEŅĒMUSI ŠO LĒMUMU.
   1. pants
   Nostāja, kas dalībvalstīm Savienības vārdā ir jāieņem Eirokontroles Pastāvīgajā komisijā, ir šāda:

               attiecībā uz Eirokontroles aģentūras nosūtīto 2016. gada 6. aprīļa priekšlikumu Savienības nostāja ir atbalstīt to, ka Eirokontroles aģentūra turpina sadarboties ar aeronavigācijas pakalpojumu sniedzējiem un vajadzības gadījumā ar Eirokontroles dalībvalstu gaisa kuģu ekspluatantiem SESAR projektā, tostarp attiecīgās pārvaldības, finansēšanas un iepirkuma kārtības, kā arī tehnisko specifikāciju izstrādē, lai laicīgi ieviestu Eiropas gaisa/zemes datu komunikācijas pakalpojumus, pamatojoties uz pierādījumiem par to tehnisko un operatīvo īstenojamību un visaptverošu ekonomiskās ietekmes novērtējumu.

         Pastāvīgajā komisijā pieņemtais lēmums nodrošina, ka:

               —

               tiek pilnībā ņemts vērā kopuzņēmuma SESAR veiktais tehniskais darbs pie datu pārraides,

               —

               lēmuma aptvertās darbības tiek veiktas sadarbībā ar EASA, ciktāl minētais lēmums attiecas uz EASA sagatavošanās darbiem EAGDCS sertifikācijai un pārraudzībai nākotnē,

               —

               tas joprojām neskar EAGDCS ieviešanu un izmantošanu, kā arī tā iepirkumu, kas ir atkarīgs no turpmākiem Eirokontroles dalībvalstu lēmumiem,

               —

               minētā lēmuma aptvertās darbības balstās uz nolīgumu ar aeronavigācijas pakalpojumu sniedzējiem un

               —

               finansēšanas un iepirkuma kārtība, kā arī tehniskās specifikācijas neskar investīcijas un saistītās izmaksas, kas saskaņā ar Komisijas Regulā (EK) Nr. 29/2009 (2) noteiktajām prasībām jau radušās Savienības dalībvalstu aeronavigācijas pakalpojumu sniedzējiem un gaisa kuģa ekspluatantiem.

         Dalībvalstis rīkojas kopīgi Savienības interesēs.
   2. pants
   Šis lēmums stājas spēkā tā pieņemšanas dienā.

      Luksemburgā, 2016. gada 24. jūnijā

            Padomes vārdā –

            priekšsēdētājs

         A.G. KOENDERS

      (1)  Padomes Lēmums (ES) 2015/2394 (2015. gada 8. decembris) par nostāju, kas Eiropas Savienības vārdā jāieņem attiecībā uz lēmumiem, kuri Eirokontroles Pastāvīgajai komisijai jāpieņem par Eirokontroles lomu un uzdevumiem un par centralizētajiem pakalpojumiem (OV L 332, 18.12.2015., 136. lpp.).

      (2)  Komisijas Regula (EK) Nr. 29/2009 (2009. gada 16. janvāris), ar ko nosaka prasības datu pārraides pakalpojumu sniegšanai Eiropas vienotajā gaisa telpā (OV L 13, 17.1.2009., 3. lpp.).